རྒྱ་ནག་དབུས་དམག་དོན་ལྷན་ཁང་ནས་བསྒྲགས་ཡིག་སྤེལ་བའི་ནང་།ཧྥང་ཧྥིན་ཧེ་ལ་མཚོན་ན་དམར་ཤོག་ཚོགས་པར་བློ་དཀར་སེམས་དཀར་མིན་པ་དང་བྱས་ཉེས་ཚབས་ཆེན་བསགས་པ་སོགས་ཀྱིས།དམར་ཤོག་ཚོགས་པ་དང་དབུས་དམག་དོན་ལྷན་ཁང་གི་སྒྲིག་ཁྲིམས་ལ་གཏོར་བཤིག་ཆེན་པོ་བཏང་ཡོད་སྐོར་དང་།དམག་དོན་ཆབ་སྲིད་ཚན་པའི་མགོ་འཁྲིད་ཟུར་པ་ཀྲང་ཡཱང་གིས་ལྐོག་ཟ་རུལ་སུངས་ཚབས་ཆེན་བྱས་ཡོད་པ་མ་ཟད།ན་ནིང་ལོར་དབུས་སྒྲིག་ཁྲིམས་ཞིབ་བཤེར་ཁང་ནས་ལྐོག་ཟ་རུལ་སུངས་ཀྱི་དོགས་གཞིའི་འོག་འདྲི་རྩད་བྱེད་དུ་འགྲོ་སྐབས་རང་ཁྱིམ་ནས་རང་སྲོག་བཅད་ཡོད་པ་དང་།ཉེས་ཆད་ལ་གཡོལ་ནས་རང་སྲོག་བཅད་པ་དེས་དམར་ཤོག་ཚོགས་པའི་ལམ་ལུགས་ལ་གནོད་སྐྱོན་ཆེན་པོ་བཟོས་ཡོད་སྟབས།དམག་དོན་ལྷན་ཁང་གི་སྐྱིད་སྡུག་ནས་ཕྱིར་འཕུད་ཀྱིས་ཐོབ་ཐང་ཚང་མ་ཕྱིར་བསྡུ་བྱས་ཡོད་སྐོར་བརྗོད་འདུག